**Élisabeth Tshala Muana Muidikay**, artistinimeltään **Tshala Muana**, (13. toukokuuta 1958, Lubumbashi, Kongon demokraattinen tasavalta – 10. joulukuuta 2022) oli kinshasankongolainen laulaja ja tanssija. Muana on yksi tunnetuimmista mutuashi-musiikkiartisteista, häntä tituleerattiin yleisesti jopa Queen of Mutuashiksi (Mutuashin kuningattareksi), ja lisäksi hänet tunnetaan erityisesti eroottisesta tanssiesiintymisestään. Muana lauloi lingalan kielellä, ja hänen tyylinsä sai vaikutteita erityisesti Baluban kansanmusiikin perinteestä.

Elämä ja ura
------------

Tshala Muana oli toiseksi vanhin sotilas Amadeus Muidikayin ja äiti Alphonsine Bambiwa Tumban kymmenestä lapsesta. Vuonna 1964 hänen isänsä murhattiin Watsassa Katangan sodassa, ja hänen äitinsä kuoli vuonna 2005. Muana tapaili 2000-luvun alussa naimisissa olevaa poliitikkoa, jota on kutsunut julkisesti puolisokseen siitä lähtien.

Muanan taiteellinen ura sai alkunsa tanssija-taustalaulajana Tsheke Tsheke Love*-*bändissä vuonna 1977, ja liittyi vuonna 1978 zairelaisen laulaja Abeti Massikinin yhtyeeseen. Sen jälkeen hän oli osa Minzoto Wella Wella ja Les Tigresses d'Abeti Masikini-yhtyeitä, jotka ovat kaksi suurta nimeä Kongon musiikissa, kunnes 1980-luvulla aloitti oman laulajanuransa. Hän liittyi norsunluurannikkolaisen muusikko-tuottaja Jimmy Hyacinthen yhtyeeseen, ja matkusti sitten Hyacinthen kanssa Pariisiin vuonna 1982 nauhoittamaan ensimmäiset singlensä, ranskalaisen popkappaleen Amina, sekä b-puolella Kasai-alueella Kongossa elävien balubalaisten mutuashirytmiin perustuvan kappaleen Tshebele. Vuonna 1987 hän näytteli myös osan elokuvassa *Falato*. Muanan levyjä ovat julkaisseet muun muassa levy-yhtiöt Mélodie ja Sonima. 

Tshala Muana (kolmas vasemmalta) valittiin Kongon demokraattisen tasavallan poliittisen puolueen, PPRD:n naisten osaston johtajaksi vuonna 2010
### Poliittinen toiminta

Taiteilijana Muana taisteli koko uransa ajan poliittisen suvereniteetin ja Kongon Kinshashan alueellisen koskemattomuuden puolesta. Hän muun muassa loi yhden suurimmista naisliikkeistä (Regroupement des Femmes Congolaises), joka on jatkanut toimintaansa tähän päivään saakka, ja joutui myös pakenemaan maasta näkemyksiensä ja poliittisten mielipiteidensä johdosta.

Vuonna 1997 Muana työskenteli perustuslakikokoonpanossa siirtymäkauden parlamentin jäsenenä Kongon demokraattisessa tasavallassa.

Vuonna 2010 Muana nimitettiin PPRD:n (People's Party for Reconstruction and Democracy) naisten osaston johtajaksi.

Vuoden 2020 marraskuussa BBC sekä East African uutisoivat Muanan tulleen pidätetyksi mahdollisesti uuden kappalejulkistuksensa vuoksi. Kongon viranomaiset pidättivät Muanan syytä erittelemättä, mutta Muanan kumppani ja tuottaja Claude Mashala ilmoitti, että 62-vuotias artisti joutui kuulusteluihin vain muutama päivä aikaisemmin julkaistun kappaleensa *Ingratitude*n vuoksi. Kappale vaikuttaa kritisoivan presidentti Felix Tshisekediä, joka on ollut "kiittämätön mentoriaan kohtaan, ja purrut tämän kättä". Mentorin nimeä ei paljasta kappaleessa, eikä Muana itse ole vahvistanut identiteettiä julkisesti, mutta sen katsotaan olevan Joseph Kabila, presidentin edeltäjä, joka auttoi Tshisekediä muodostamaan hallituksen koalition järjestämisen jälkeen. Laulaja itse on entisen presidentin Joseph Kabilan ja hänen puolueensa julkinen kannattaja. Tshisekedin partisaanit ovat uhkailleet Muanaa kappaleen johdosta, ja se on kielletty paikallisilta radioasemilta.

### Palkinnot ja kunniamaininnat

Kasai-alueen päälliköt tituleerasivat Muanan vuonna 1991 Kasai-kulttuurin suurlähettilääksi. Vuonna 2003 hän voitti Koran Keski-Afrikan sarjan parhaan naissolistin palkinnon, ja vuonna 1987 Ghentin kansainvälisten filmifestivaalien Georges Delerue-palkinnon musiikillaan *La vie est belle*-elokuvassa. Hän voitti myös lukuisia muita palkintoja sekä Kongossa että kansainvälisesti.

Diskografia
-----------

### Albumit

* *M Bombo* (1986)
* *Nasi-nabali* (1987)
* *The Best of Tshala Muana* (1989)
* *Biduaya* (1989)
* *Yombo* (1992)
* *Elako* (1993)
* *Ntambue* (1994)
* *Mutuashi* (1996)
* *Pika pende* (1999)
* *Malu* (2002)
* *Dinanga* (2004)
* *Tshanza* (2005)

### Singlet ja EP:t

* Amina / Tshebele (1981)
* Antidote (1987)
* Karibu Yangu (1988)

Lähteet
-------

1. ↑  Mampuya: Décès de la chanteuse Tshala Muana *Mbote*.  10.12.2022. Viitattu 12.12.2022. (ranskaksi)
2. ↑  Tshala Muana - Queen of Mutuashi *saharanvibe.blogspot.com*. Viitattu 28.07.2021. (englanniksi)
3. ↑  Craig Harris: Artist Biography by Craig Harris *Allmusic*. Viitattu 28.07.2021. (englanniksi)
4. ↑  Tshala Muana *afroriginal.blogspot.com*.  5. huhtikuuta, 2021. Viitattu 28.07.2021. (englanniksi)
5. ↑  Falato *imdb.com*. Viitattu 28.07.2021. (englanniksi)
6. ↑  Tshala Muana: A Musical and Political Biography of Dedication and Struggle *panafricannews.blogspot.com*.  10. tammikuuta, 2008. Viitattu 28.07.2021. (englanniksi)
7. ↑  Thsala Muana *musicinafrica.net*. Viitattu 28.07.2021. (ranskaksi)
8. ↑  Congo-Kinshasa: Tshala Muana s'annonce fracassante en 2011 *fr.allafrica.com*.  20. lokakuuta 2010. Viitattu 7.8.2021. (ranskaksi)
9. ↑  Charles Onyango-Obbo: Tshala Muana’s ‘Ingratitude’ tells of the hidden fight in DR Congo *theeastafrican.co.ke*.  21. marraskuuta, 2020. Viitattu 28.07.2021. (englanniksi)
10. ↑  Patrick Ilunga: Congolese singer Tshala Muana arrested in Kinshasa *theeastafrican.co.ke*.  17. marraskuuta, 2020. Viitattu 28.07.2021. (englanniksi)
11. ↑  DR Congo musician Tshala Muana arrested *BBC*. Viitattu 28.07.2021. (englanniksi)
12. ↑  Top Tshala Muana Songs *tuko.co.ke*. Viitattu 28.07.2021. (englanniksi)

Aiheesta muualla
----------------

* Tshala Muana Discogsissa.  (englanniksi)
* Tshala Muana Internet Movie Databasessa. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat
	+ 2

 |
|  |
| Kansalliset | 
* Ranska
* BnF data
* Saksa
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* IdRef

 |

 |